CELEX: 32007D0315
Language: lt
Date: 1177891200000
Title: 2007/315/EB: 2007 m. balandžio 30 d. Komisijos sprendimas, nustatantis specialias priemones, kurias privalo taikyti Kipras skrepi ligos atvejais (pranešta dokumentu Nr. C(2007) 1877)

8.5.2007   
            
            
               LT
            
            
               Europos Sąjungos oficialusis leidinys
            
            
               L 118/23
            
         
      KOMISIJOS SPRENDIMAS
   
   2007 m. balandžio 30 d.
   nustatantis specialias priemones, kurias privalo taikyti Kipras skrepi ligos atvejais
   (pranešta dokumentu Nr. C(2007) 1877)
   (Tik tekstas graikų kalba yra autentiškas)
   (2007/315/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   kadangi:
   
               (1)
            
            
               2004 m. balandžio 28 d. Komisijos reglamentas (EB) Nr. 836/2004, nustatantis pereinamojo laikotarpio priemones, kurias privalo taikyti Kipras skrepi ligos atvejais (2), buvo priimtas atsižvelgiant į ypatingai didelį skrepi ligos paplitimą avių ir ožkų populiacijose Kipre. Jame nustatytos tam tikros laikinos priemonės, įskaitant draudimą išsiųsti iš Kipro į kitas valstybes nares bei trečiąsias šalis tam tikrą mėsą ir mėsos produktus, gautus iš avių ir ožkų. Tas reglamentas taikomas iki 2007 m. balandžio 30 d.
            
         
               (2)
            
            
               Užkrečiamųjų spongiforminių encefalopatijų (USE) likvidavimo ir stebėsenos 2006 m. programos rezultatai rodo, kad Kipre buvo diagnozuoti 865 avių susirgimų USE atvejai iš 2 579 Bendrijoje nustatytų atvejų ir 461 ožkų susirgimų USE atvejai iš 531 Bendrijoje nustatyto atvejo.
            
         
               (3)
            
            
               Pagal 2005 m. liepos 15 d. priimtą USE planą (COM (2005) 322 galutinis) ir pagal SANCO 2006–2007 m. darbo programą dėl USE (SEC(2006) 1527) Komisija su valstybėmis narėmis šiuo metu svarsto pasiūlymą peržiūrėti galiojančias priemones, taikomas USE užkrėstoms bandoms, kur nebuvo nustatyta GSE.
            
         
               (4)
            
            
               Atsižvelgiant į gyvūnų sveikatos būklę Kipre dėl skrepi ligos paplitimo avių ir ožkų populiacijose ir į kontrolės reikalavimus bei laukiant diskusijos dėl dabartinių likvidavimo priemonių persvarstymo išvadų, siekiant išvengti šios ligos paplitimo į kitas valstybes nares pavojaus, būtina toliau taikyti tam tikras apsaugos priemones dėl Bendrijos vidaus prekybos ir prekybos su trečiosiomis šalimis tam tikra mėsa ir mėsos produktais, gautais iš avių ir ožkų.
            
         
               (5)
            
            
               Todėl reikėtų toliau drausti išsiųsti iš Kipro į kitas valstybes nares iš ožkų ir avių gautus produktus bei eksportuoti juos į trečiąsias šalis.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Kipras užtikrina, kad iš avių ir ožkų gauti šviežia mėsa, malta mėsa, mėsos pusgaminiai ir mėsos produktai, kaip apibrėžta Europos Parlamento ir Tarybos reglamento (EB) Nr. 853/2004 (3) I priede, nėra išsiunčiami iš šios valstybės narės į kitas valstybes nares ir nėra eksportuojami į trečiąsias šalis.
   2 straipsnis
   Šis sprendimas taikomas iki 2007 m. spalio 31 d.
   3 straipsnis
   Šis sprendimas skirtas Kipro Respublikai.
   
      Priimta Briuselyje, 2007 m. balandžio 30 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 395, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2004/41/EB (OL L 157, 2004 4 30, p. 33).
   
      (2)  OL L 127, 2004 4 29, p. 48.
   
      (3)  OL L 139, 2004 4 30, p. 55.